Japanse Grand Prix bly weer in die slagDie Japanse Grand Prix is vir die tweede agtereenvolgende jaar afgelas. Foto: Twitter. Die wêreldwye Covid-19-pandemie het vir die tweede agtereenvolgende jaar ’n stokkie voor die Japanse Grand Prix in Oktober gesteek. F1 het in ’n verklaring gesê daar word aan ’n hersiene kalender gewerk en die besonderhede sal binnekort bekend gemaak word. “F1 het in die afgelope twee jaar bewys dat daar oplossings vir die voortdurende onsekerhede gevind kan word en ons is opgewonde oor lande se belangstelling om wedrenne aan te bied.” Verskeie F1-renjaers, onder wie Ferrari se Carlos Sainz, het op sosiale media hul misnoeë oor die verwikkelinge uitgespreek. “Dit is een van my gunsteling-renbane en die Japanse ondersteuners is ongelooflik. Ons gaan dit alles baie mis,” het Sainz getwiet. Organiseerders het darem verlede week bevestig dat die Nederlandse Grand Prix op die Zandvoort-renbaan sal voortgaan. Daarbenewens sal toeskouers (amper 70% van die baan se aantal sitplekke) toegelaat word om hul plaaslike held, Max Verstappen, te ondersteun. Die F1-seisoen word amptelik op 29 Augustus in België hervat met Verstappen en Lewis Hamilton wat in ’n verbete stryd om die wêreldtitel gewikkel is. While we’re not racing in Japan this year… We can’t wait to put on a show for the Japanese fans in 2022! 2022年にはまた日本のファンのみなさんのためにレースを開催できることを楽しみにしています！#Japanese GP ???????? #F1 pic.twitter.com/KDLxQ6VbFE — Formula 1 (@F1) August 18, 2021